Apšeronsk

Apšeronsk () om Venäman lidn da lidnankund Krasnodaran randan suves. Se om Apšeronskan rajonan administrativine keskuz da kaikiš suremb lidn.

 Istorii 
Eländpunktan aluz om pandud vl 1863 kuti Apšeronskai-stanic () Venäman armijan Apšeronan polkan sijadusenno, nimitihe polkan mödhe. Kätihe stanicad Apšeronskii-radnikžiloks vl 1931, sil-žo aigal sirtihe rajonan keskust sihe (rajon om sätud vl 1928). Suren sodan aigan žilo oli okkupiruidud nacistižen Germanijan sodavägil (14. eloku 1942 — 27. viluku 1943). Radnikžilo sai lidnan statusad vl 1947 nügüdläiženke nimenke.

Apšeronsk šingotaze kuti mecan (sijaližen i Sibirišpäi) da kalan (Piterišpäi, nell' kombinatad) ümbriradai keskuz, mugažo ägehiden tegimApšeronskan mašinansauvomižen tegimen sait (amzv.ru).  om olmas. Produktad mecaspäi oma pilindmaterialad, faner, špon, parket, mülüd.

 Geografijan andmused 
Lidn sijadase rajonan pohjoižpäivnouzmas, Pšeh-jogen randal ( 139 km pitte, Kubanin hurapol'ne bassein), Kavkazan pohjoižel ezimägištol, 203 m ü.m.t. keskmäižel korktusel.

Matkad Krasnodarhasai om kahesakümne viž kilometrad lodeheze orhal vai 115 km avtotedme. Lähembaine lidn om Hadižensk kaks'kümnes kilometras päivlaskmha avtotedme. Apšeronskai-raudtestancii radab sarakol «Armavir — Tuapse»-keskustaspäi, kaidraižuine 37-kilometrine mägiraudte augotase lidnas.

 Tobmuz 
Kaik koume futorad mülüdas lidnankundha Apšeronskan ližaks. Lidnankundan pind — 219,22 km².

Lidnankundan tobmuden pämez' om sen Administracijan pämez'. Edeline lidnan Administracijan pämez' om Sergei Ivaščenko (kül'mku 2017 — kezaku 2021). Lidnankundan Nevondkund om pästtud radmaspäi vn 2016 sügüz'kus.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 40 225 ristitud, lidnankundan — 41 536 ristitud, rajonan kaks' videndest, vn 2021 lidnan — 40 289 ristitud. Kaik 40 016 ristitud elihe lidnas i 41 409 ristitud kaikes lidnankundas vl 2018. Kaikiš suremb lidnan ristitišt om 39..40 tuhad eläjid vspäi 2002 (40 349 rist. vl 2016).

Rahvahad (enamba 1 % vl 2010): venälaižed — 86,1 %, armenijalaižed — 7,7 %, ukrainalaižed — 1,4 %, toižed rahvahad — 4,0 %, rahvahuden ozutandata — 0,8 %.

Ortodoksižen hristanuskondan seičeme pühäpertidApšeronskan pühäpertid sobory.ru-saital.  oma saudud lidnas: Jumalanmaman Katken jumalanpert', Kaiken Venäman Tihon-patriarhan jumalanpert', i «Kall'kinged sein»-jumalaižen naižjumalankodi (ühtennimine päjumalanpert', kaks' jumalanpertid, kaks' časounäd). Armenižen jumalankodikundan «Surb Gevorg»-pühäpert' om avaitud. Protestantizman kaks' pühäpertid oma letud (baptizm, seičemenden päivän adventistoiden jumalankodikund).

 Openduz 
Lapsiden opendusen aluzkundad oma päivkodid, keskškolad.

Apšeronskan avtotransportan da servisan tehnikumApšeronskan avtotransportan da servisan tehnikuman sait (pu23.ucoz.ru).  i mechoz-tehnikumApšeronskan mechozan-tehnikuman sait (alht.ru).  oma lidnan professionaližen opendusen aluzkundoikš.

 Homaičendad 

 Irdkosketused 
 Lidnankundan tobmuden aluzkundoiden oficialine sait (apr.apsheronsk-oms.ru).   

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnodaran randan lidnad
*